
         ROMÂNIA

MUNICIPIUL MARGHITA

  MARGITTA MEGYEI JOGÚ VÁROS – MARGHITA TOWN
        415300 - Marghita,  jud. Bihor,                                                                  telefon : +40259362001

        Calea Republicii,  nr.1,                                                                                             +40359409977

        Cod fiscal 4348947                                                                                           fax: +40359409982

e-mail:primaria@marghita.ro
Nr. 3650 din 08.04.2022
REFERAT DE APROBARE

pentru proiectul  de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate

Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea  nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate.
Motivul elaborării acestui proiect de hotărâre îl constituie necesitatea înființării unui serviciu ca și compartiment funcțional în cadrul aparatului de specialitate al primarului Municipiului Marghita, în subordinea directă a primarului, care va fi responsabil cu funcționarea Strandului Municipal Marghita precum și cu administrarea  parcărilor de pe domeniul public și/sau privat al UAT Municipiul Marghita. 
Astfel, urmare a Hotărârii nr.9/23.11.2021 a Adunării Generale a Acționarilor SC PARC BALNEOMAR SA pentru aprobarea lichidării si dizolvării societății precum și a Hotărârii Consiliului Local al Municipiului Marghita nr.4/04.01.2022 privind aprobarea dizolvării, lichidării voluntare și radierea SC PARC BALNEOMAR SA, pentru buna funcționare a Strandului Municipial Marghita și pentru a se putea oferi cetățenilor servicii de calitate în incinta acestui ștrand, acesta va fi administrat de Municipiul Marghita prin intermediul unui serviciu înființat în subordinea directă a primarului.

De asemenea, este necesar  a se organiza și modalitatea de administrare a parcărilor de pe domeniul public și/sau privat al UAT Municipiul Marghita, de a se reglementa modalitatea de ocupare de către cetățeni a locurilor de parcare, atât cele publice cât și cele de domiciliu.
Ca urmare, față de cele arătate mai sus, în baza prevederilor:

- Art.6, art.8-9, art.12, art.84 alin.(3) și alin.(4), art.125, art.129 alin.(1), alin.(2) lit.a) și lit.c), alin.(3) lit.c), art.136, art.154, art.155 alin.(1) lit.b) și d), alin.(3) lit.b), alin.(4) lit.a) si alin.(5) lit.a), art.200, art.370 alin.(2), art.391, art.408, art.409, 413, art.414, art.539, art.540-542, precum și ale art.599 din OUG nr.57/2019 privind Codul Administrativ, cu modificările și completările ulterioare,

- Legii – cadru nr.153/2017 privind salarizarea personalului plătit din fonduri publice, cu modificările și completările ulterioare,

- Legii nr.273/2006 privind finanțele publice locale, cu modificările și completările ulterioare,

- O.U.G. nr.63/2010 pentru modificarea si completarea Legii nr.273/2006 privind finantele publice locale, precum și pentru stabilirea unor măsuri financiare, cu modificările și completările ulterioare, 
- O.U.G. nr.130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;
- Legii responsabilității fiscal-bugetare nr.69/2010, republicată, cu modificările și completările ulterioare;

- Legii contenciosului administrativ nr.554/2004, cu modificările și completările ulterioare,

- Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

- Art.196 alin.(1) lit.a) și art.197 din OUG nr.57/2019 privind Codul Administrativ, cu modificările și completările ulterioare,

PROPUN:

1. Înființarea Serviciului administrare ștrand, parcări, cu respectarea prevederilor art.391 alin.(3) lit.b) din OUG nr.57/2019, cu un număr de 14 posturi, în vederea asigurării unor servicii de calitate în cadrul Strandului Municipal Marghita și al parcărilor de pe domeniul public și/sau privat al UAT Municipiul Marghita. Acesta va fi înființat ca un compartiment funcțional în cadrul aparatului de specialitate al primarului Municipiului Marghita, în subordinea directă a primarului, iar conducerea acestuia se va asigura de un șef serviciu. Serviciul administrare ștrand, parcări va avea în structură două compartimente: Compartimentul Ștrand și Compartimentul Parcări.

2. Înființarea funcției publice de conducere de șef serviciu, grad I, în cadrul Serviciului administrare ștrand, parcări, în conformitate cu prevederile art.385 și art.390 alin.(1) lit.g) din OUG nr.57/2019, potrivit cărora funcția de șef serviciu este funcție publică de conducere utilizată în cadrul aparatului propriu al autorităților administrației publice locale și al instituțiilor publice subordonate acestora. 

3. În cadrul Compartimentului Ștrand se înființează în total 11 funcții contractuale, respectiv o funcție de administrator, o funcție de casier, trei funcții de referent M - cu atribuții de salvamar, două funcții de muncitor calificat, două funcții de îngrijitor clădiri și două funcții de paznic.

4. În cadrul Compartimentului Parcări se înființează în total 2 funcții contractuale, respectiv două funcții de referent M.

        Astfel, numărul total al funcțiilor înființate în cadrul Serviciului administrare ștrand, parcări va fi 14.

Numărul total al funcțiilor publice de conducere din cadrul instituției se încadrează în numărul calculat prin aplicarea cotei procentuale de 12 % din numărul total al posturilor aprobate în cadrul aparatului de specialitate al primarului și al instituțiilor subordonate.

În urma modificărilor prezentate, numărul total de posturi se majorează cu 14 posturi, rezultând un număr total de 168 posturi în cadrul aparatului de specialitate al primarului Municipiului Marghita şi a instituţiilor subordonate, astfel ca numărul total de posturi în cadrul aparatului de specialitate şi a instituţiilor subordonate, indiferent de forma de finanţare se încadrează în numărul maxim de posturi stabilit în conformitate cu OUG nr.63/2010, comunicat de Instituţia Prefectului a Judeţului Bihor prin Adresa nr.3134/2022.

În urma modificărilor în structura instituției, cheltuielile aferente urmează să fie cuprinse și aprobate în bugetul pe anul 2022, astfel încât să se asigure plata integrală a drepturilor de natură salarială acordate în condițiile legii, cu respectarea Articolul V din Ordonanţă de Urgenţă nr. 130 / 2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, respectiv, în anul 2022, numărul maxim de posturi care se finanţează din fonduri publice, pentru instituţiile şi autorităţile publice, indiferent de modul de finanţare şi subordonare, se stabileşte de către ordonatorii de credite astfel încât să se asigure plata integrală a drepturilor de natură salarială acordate în condiţiile legii, cu încadrarea în cheltuielile de personal aprobate prin buget.

Funcțiile de natură contractuală prevăzute în statul de funcții nu presupun exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare.

Toate modificările se regăsesc în Organigrama și Statul de funcții  - Anexa nr. 1 și Anexa nr.2 la proiectul de hotărâre.

În baza art. 129 alin.(1) și  (2) lit.a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, consider, față de cele prezentate mai sus, că este necesar și oportun întocmirea unui proiect de hotărâre în vederea modificării Organigramei și a Statului de funcții ale aparatului de specialitate al primarului Municipiului Marghita şi a celorlalte instituții subordonate și înaintarea acestuia Consiliului Local al Municipiului Marghita pentru aprobare. 

Primar,

Marcel-Emil SAS-ADĂSCĂLIȚII

